CELEX: 52007SC0394
Language: el
Date: 2007-03-28
Title: Σχέδιο αποφασης της μικτης επιτροπης του ΕΟΧ για την τροποποίηση του πρωτοκόλλου αριθ. 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας

Σημαντική ανακοίνωση νομικού περιεχομένου

|

52007SC0394

Σχέδιο αποφασης της μικτης επιτροπης του ΕΟΧ για την τροποποίηση του πρωτοκόλλου αριθ. 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας  /* SEC/2007/0394 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 28.3.2007SEC(2007) 394 τελικόΣχέδιοΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧγια την τροποποίηση του πρωτοκόλλου αριθ. 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών- Σχέδιο της Κοινής Θέσης της Κοινότητας - (υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. To πρωτόκολλο 31 της συμφωνίας ΕΟΧ περιλαμβάνει ορισμένες ειδικές διατάξεις σχετικά με τη συνεργασία μεταξύ της Κοινότητας και των κρατών ΕΖΕΣ-ΕΟΧ εκτός του πλαισίου των τεσσάρων ελευθεριών.2. Το συνημμένο σχέδιο απόφασης της Μικτής Επιτροπής του ΕΟΧ αποβλέπει στην τροποποίηση του πρωτοκόλλου 31 για την επέκταση της συνεργασίας στον τομέα του πολιτισμού. Προβλέπει πλαίσιο συνεργασίας και καθορίζει τους όρους πλήρους συμμετοχής των κρατών ΕΖΕΣ-ΕΟΧ στα κοινοτικά προγράμματα και δράσεις στον τομέα αυτό, με ισχύ από την 1η Ιανουαρίου 2007, ενσωματώνοντας την απόφαση:-  32006 D 1926 : Απόφαση αριθ. 1926/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για τη θέσπιση προγράμματος κοινοτικής δράσης στον τομέα της πολιτικής για τους καταναλωτές (2007-2013) (EE L 404, 30.12.2006, σ. 39 ).3. Το άρθρο 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ, προβλέπει ότι το Συμβούλιο καθορίζει την θέση της Κοινότητας γι’ αυτόν τον τύπο αποφάσεων κατόπιν προτάσεως της Επιτροπής.4. Το σχέδιο απόφασης της Μικτής Επιτροπής του ΕΟΧ υποβάλλεται προς έγκριση στο Συμβούλιο. Κατόπιν τούτου, η Επιτροπή θα διαβιβάσει την θέση της Κοινότητας στη Μικτή Επιτροπή του ΕΟΧ το συντομότερο δυνατό.ΣχέδιοΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧγια την τροποποίηση του πρωτοκόλλου αριθ. 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως τα άρθρα 86 και 98,Εκτιμώντας τα ακόλουθα :(1) Το πρωτόκολλο 31 της συμφωνίας τροποποιήθηκε με την απόφαση αριθ. …/… της Μικτής Επιτροπής του ΕΟΧ της ….[1] .(2) Κρίνεται σκόπιμο να επεκταθεί το πεδίο συνεργασίας των συμβαλλόμενων μερών της συμφωνίας, ώστε να συμπεριληφθεί η απόφαση αριθ. 1926/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για τη θέσπιση προγράμματος κοινοτικής δράσης στον τομέα της πολιτικής για τους καταναλωτές (2007-2013) [2] .(3) Ως εκ τούτου, το πρωτόκολλο 31 της συμφωνίας πρέπει να τροποποιηθεί για να καταστεί δυνατή η διευρυμένη αυτή συνεργασία από την 1η Ιανουαρίου 2007,ΑΠΟΦΑΣΙΖΕΙ:Άρθρο 1Το άρθρο 6 του πρωτοκόλλου 31 της συμφωνίας τροποποιείται ως εξής:1. Μετά την παράγραφο 3 παρεμβάλλεται η ακόλουθη παράγραφος:"3α. Τα κράτη της ΕΖΕΣ συμμετέχουν, από την 1η Ιανουαρίου 2007, στο ακόλουθο πρόγραμμα:- 32006 D 1926 : Απόφαση αριθ. 1926/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για τη θέσπιση προγράμματος κοινοτικής δράσης στον τομέα της πολιτικής για τους καταναλωτές (2007-2013) (EE L 404, 30.12.2006, σ. 39 )."2. Το κείμενο της παραγράφου 4 αντικαθίσταται από το ακόλουθο κείμενο:"Τα κράτη της ΕΖΕΣ καταβάλλουν χρηματοδοτική συνεισφορά στις δραστηριότητες που αναφέρονται στις παραγράφους 3 και 3α, σύμφωνα με το άρθρο 82 παράγραφος 1 στοιχείο α) της συμφωνίας."3. Το κείμενο της παραγράφου 5 αντικαθίσταται από το ακόλουθο κείμενο:"Τα κράτη της ΕΖΕΣ, από την έναρξη ήδη της συνεργασίας στις δράσεις που αναφέρονται στις παραγράφους 3 και 3α, συμμετέχουν πλήρως στις εργασίες των επιτροπών της ΕΚ και στους λοιπούς φορείς που επικουρούν την Επιτροπή των ΕΚ στη διαχείριση ή την ανάπτυξη των εν λόγω δράσεων."Άρθρο 2Η παρούσα απόφαση αρχίζει να ισχύει την επομένη της τελευταίας κοινοποίησης προς τη Μικτή Επιτροπή του ΕΟΧ δυνάμει του άρθρου 103, παράγραφος 1 της συμφωνίας*.Εφαρμόζεται από την 1η Ιανουαρίου 2007.Άρθρο 3Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης .Βρυξέλλες,Για τη Μικτή Επιτροπή του ΕΟΧΟ ΠρόεδροςΟι Γραμματείς της Μικτής Επιτροπής του ΕΟΧ [1] ΕΕ L …[2] ΕΕ L 404, 30.12.2006, σ. 39.* [Δεν αναφέρονται συνταγματικές απαιτήσεις.] [Αναφέρονται συνταγματικές απαιτήσεις.]